Diari Oficial de la Generalitat Valenciana


Sumari del DOGV 3543, del 21-07-1999 (1999/6736)

RESOLUCIÓ de 4 de juny de 1999, del conseller de Medi Ambient, per raó de l'Ordre de 10 de novembre de 1998, de la Conselleria de Medi Ambient, per al qual es convoquen subvencions destinades a la redacció d'estudis d'impacte ambiental de la revisió de plans generals d'ordenació urbana (DOGV núm. 3.381, de 26.11.1998).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3543

Data del DOGV
:   21-07-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/6736


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 4 de juny de 1999, del conseller de Medi Ambient, per raó de l'Ordre de 10 de novembre de 1998, de la Conselleria de Medi Ambient, per al qual es convoquen subvencions destinades a la redacció d'estudis d'impacte ambiental de la revisió de plans generals d'ordenació urbana (DOGV núm. 3.381, de 26.11.1998). [1999/M6736]
  
Vista l'Ordre de 10 de novembre de 1998, de la Conselleria de Medi Ambient, per la qual es convoquen subvencions destinades a la redacció d'estudis d'impacte ambiental de la revisió de plans generals d'ordenació urbana (DOGV núm. 3.381, de 26.11.1998).
  
Vist que en el termini previst en l'ordre esmentada, un total de 22 corporacions locals de la Comunitat Valenciana han presentat sol·licituds d'acord amb les bases establides en l'annex I de l'ordre de convocatòria.
  
Vist que vuit de les sol·licituds aporten la documentació exigida a la base quarta de l'annex I de l'ordre de convocatòria.
  
Vist que a les 13 corporacions que havien presentat la documentació incompleta, se'ls va requerir que en un termini de quinze dies, aportaren els documents que faltaven.
  
Vist que 11 d'aquestes aporten la documentació sol·licitada i unes altres dues no contesten de manera eficaç als requeriments efectuats.
  
Vist que, en aplicació de la base quarta, apartat tercer de l'annex I de l'ordre esmentada, una de les sol·licituds presentades, ho ha sigut fora del termini assenyalat.
  
Atés el que disposa la base cinquena de l'annex I de l'ordre esmentada, en la qual s'estableixen els criteris de valoració que ha de tenir en consideració la comissió de valoració per a la concessió de les subvencions, i havent estimat les sol·licituds presentades d'acord amb els criteris indicats.
  
Per tot això, i per raó del que disposa la base cinquena, apartat quart, de l'annex I de l'esmentada ordre de convocatòria, i a proposta del director general per al Desenvolupament Sostenible, resolc:
  
Primer
  
Concedir als beneficiaris que s'allisten en l'annex I, d'acord amb els criteris de valoració de la base cinquena de l'annex I de l'Ordre de 10 de novembre de 1998, les subvencions en la quantia que s'indica.
  
Segon
  
Denegar la subvenció a les sol·licituds relacionades en l'annex II, pels motius que es detallen, pel fet de no adaptar-se al que disposa la base quarta que regula la concessió de subvencions de l'esmentada Ordre de 10 de novembre de 1998, d'acord amb la qual només podran ser beneficiaris de les subvencions els municipis amb instàncies presentades en el termini d'un mes comptador a partir de la publicació de l'ordre i acompanyades de la documentació que s'especifica en l'apartat cinqué.
  
Tercer
  
Les quantitats que han de percebre els beneficiaris se satisfaran d'acord amb les bases setena, vuitena i novena de l'annex I de l'ordre de convocatòria, les quals taxativament indiquen el següent:
  
Procediment de pagament
  
Els pagaments s'efectuaran una vegada acabat l'estudi i presentat a la Conselleria de Medi Ambient, després del certificat previ expedit per un tècnic competent, havent de constar el cost real de la inversió efectivament realitzada.
  
En el supòsit que la inversió realment efectuada siga inferior a la que va servir de base per a la concessió de la subvenció, el percentatge de l'ajuda s'aplicarà sobre l'import de la inversió efectivament realitzada, i quedarà deduïda de l'ajuda inicialment concedida la part proporcional.
  
Justificació de les actuacions que s'han de realitzar
  
S'estableixen com a normes específiques per a la justificació d'aquestes subvencions les següents:
  
- 8.1. Certificat comptable del secretari interventor municipal sobre la despesa.
  
- 8.2. Còpia autenticada del document comptable que servisca de suport (o de reconeixement de l'obligació de pagament) i de la factura.
  
- 8.3. Un exemplar de la documentació objecte de la subvenció.
  
Termini d'execució
  
Els treballs objecte d'aquesta subvenció hauran d'estar acabats, com a data límit, el 30 de setembre de 1999. La falta de presentació d'aquests davant la Conselleria de Medi Ambient (en qualsevol dels llocs descrits a la base 4.2) o la presentació amb posterioritat a la data indicada donarà lloc a la pèrdua de la subvenció. Els justificants descrits a les bases 8.1 i 8.2 podran presentar-se com a màxim el 25 d'octubre de 1999.
  
Quart
  
Notificar als interessats aquesta resolució.
  
Contra aquesta resolució, que posa fi a la via administrativa, es pot interposar recurs contenciós administratiu en el termini de dos mesos, comptadors des de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant la Conselleria de Medi Ambient en el termini d'un mes, comptador des de l'endemà al de la seua notificació, d'acord amb els articles 114 i 115 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 4 de juny de 1999.- El conseller de Medi Ambient: José Manuel Castellá Almiñana.
  
ANNEX I
  
Municipis Subvenció
  
 concedida
  
Alcoleja 163.125
  
Algueña 1.479.000
  
Benidoleig 750.000
  
Benifato 600.000
  
Guadalest 450.000
  
Relleu 1.125.000
  
Aín 739.500
  
Torralba del Pinar 326.250
  
Vistabella 262.500
  
Zorita del Maestrazgo 750.000
  
Agullent 1.875.000
  
Algar de Palancia 522.000
  
Algimia de Alfara 375.000
  
Barxeta 926.250
  
Benifairó de la Valldigna 1.044.000
  
Casinos 1.209.500
  
Llanera de Ranes 591.600
  
Miramar 478.500
  
Ráfol de Salem 435.000
  
ANNEX II
  
Ajuntament Motiu de denegació de la subvenció
  
Salem Lliurar la sol·licitud fora de termini (4.3)
  
Hondón de las Nieves No documentar l'últim pressupost municipal aprovat (4.5.3)
  
Cárcer No tenir competència suficient l'òrgan que ha aprovat la sol·licitud (4.5.2)